|  |  |
| --- | --- |
| OTSUS | EELNÕU |
| Kadrina | 15. oktoober 2025 nr  |
|  |  |

Määruse eelnõu „Kadrina valla jäätmekava aastateks 2025-2030“ esimene lugemine

Aluseks võttes jäätmeseaduse § 56, Kadrina valla põhimääruse § 15 lõike 5 Kadrina Vallavolikogu

o t s u s t a b:

1. Lõpetada määruse eelnõu „Kadrina valla jäätmekava aastateks 2025-2030“ I lugemine.

2. Suunata Kadrina valla jäätmekava aastateks 2025-2030 avalikule väljapanekule perioodiks

10. - 24. november 2025. Vallavalitsusel korraldada jäätmekava väljapanek Kadrina valla kodulehel kadrina.ee ning Kadrina vallamajas.

3. Otsus jõustub teatavakstegemisest

|  |
| --- |
|  |
| (allkirjastatud digitaalselt) |  |
| Madis Viise |   |
| Vallavolikogu esimees |   |
|  |   |

SELETUSKIRI määruse eelnõu „Kadrina valla jäätmekava aastateks 2021-2026“ juurde.

Jäätmeseadus kohustab kohaliku omavalitsuse jäätmehoolduse arendamiseks koostama ja ajakohastama jäätmekava. Kohaliku omavalitsuse jäätmekava koostatakse riigi jäätmekava alusel. Eelnõu tuleneb jäätmeseaduse §-st 43.

Jäätmeseaduse § 59 lõike 1 kohaselt võtab kohaliku omavalitsuse üksuse jäätmekava vastu volikogu ja jäätmeseaduse § 59¹ kohaselt avaldatakse jäätmekava kohaliku omavalitsuse üksuse veebilehel. Jäätmeseaduse § 42 lõike 1 kohaselt on kohaliku omavalitsuse üksuse jäätmekava valla arengukava osa, mis käsitleb valla jäätmehoolduse arendamist.

Kohalik omavalitsuse üksus korraldab jäätmekava eelnõu avaliku väljapaneku ja jäätmekava eelnõu arutamiseks vähemalt ühe avaliku istungi. Kohaliku omavalitsuse üksuse jäätmekava eelnõu arutamiseks korraldatava avaliku istungi aeg ja koht tehakse teatavaks vähemalt kaks nädalat enne avalikku istungit kohalikus ajalehes. Avalikku istungit ei pea korraldama, kui avaliku väljapaneku kestel ei esitatud ühtegi ettepanekut või vastuväidet (jäätmeseadus § 56).

Jäätmekavas tehtud muudatused on välja toodud dokumendis „Jäätmekavade võrdlus“. Punasega läbikriipsutatud tekst on hetkel kehtiva kava sõnastus, kollasel taustal tekst on uues eelnõus olev sõnastus. Lisaks on dokumendil selgitavad äärekommentaarid.

Vastavalt riiklikule jäätmekavale ja jäätmeseaduses kavandatavatele uuendustele, saab välja tuua uues jäätmekavas järgmised olulisemad muudatused:

1. korraldatud jäätmeveo hange viiakse läbi kaheosaliselt, kus esmalt valitakse jäätmete käitluskohad ja seejärel jäätmevedaja;

2. tiheasustuses hakatakse otse tekkekohalt sorteerima vähemalt nelja liiki jäätmeid (segaolmejäätmed, biolagunevad köögi- ja sööklajäätmed, pakendid ning paber ja kartong) ja hajaasustuses laiendatakse avalike konteinerite taristut.

Eelnõu koostas

keskkonnaspetsialist P. Talzi